# Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana

La Conselleria d'Agricultura, Desenvolupament Rural, Emergència Climàtica i Transició Ecològica del Consell de la Generalitat Valenciana fou un departament o conselleria amb les competències en matèria d'agricultura, ramaderia, pesca, alimentació, desenvolupament rural, política agrària comuna, medi ambient, recursos hídrics, canvi climàtic, i prevenció d'incendis.

## Històric de competències

Es tracta d'un departament que ha estat actiu en dues etapes. Una primera en la IV Legislatura amb el nom de Conselleria d'Agricultura i Medi Ambient, entre els anys 1995 i 1997 quan per primera vegada es fusionen les competències de la històrica conselleria d'Agricultura, Pesca i Alimentació (activa des de l'etapa preautonòmica) i la conselleria de Medi Ambient que es va crear a l'anterior legislatura. El departament va desaparèixer el 1997 per disgregar-se de nou i amb la que havia sigut consellera Maria Àngels Ramon-Llin com a responsable d'Agricultura únicament.
La segona etapa d'aquesta conselleria es desenvolupa a les legislatures IX i X amb la nomenclatura de Conselleria d'Agricultura, Medi Ambient, Canvi Climàtic i Desenvolupament Rural (2015-2019) i Conselleria d'Agricultura, Desenvolupament Rural, Emergència Climàtica i Transició Ecològica (2019-2023) on a més incorpora competències en matèria de planificació territorial que estaven integrades en altres departaments.

## Llista de Conselleres i Consellers

| # | Legislatura | Nom | Inici mandat | Fi mandat | Partit polític |
| Conselleria d'Agricultura i Medi Ambient (1995-1997) ||||||||
| 1 | IV | Maria Àngels Ramón-Llin i Martínez | 6 de juliol de 1995 | 15 de gener de 1999 | UV |
| Dissolta (1997-2015) ||||||||
| Conselleria d'Agricultura, Medi Ambient, Canvi Climàtic i Desenvolupament Rural (2015-2019) ||||||||
| 2 | IX | Elena Cebrián Calvo | 30 de juny de 2015 | 17 de juny de 2019 | Independent |
| Conselleria d'Agricultura, Desenvolupament Rural, Emergència Climàtica i Transició Ecològica (2019-) ||||||||
| 3 | X | Mireia Mollà i Herrera | 17 de juny de 2019 | 25 d'octubre de 2022 | Compromís |
| 4 | X | Isaura Navarro i Casillas | 26 d'octubre de 2022 | 18 de juliol de 2023 | Compromís |
| Dissolta (2023- ) ||||||||

## Referències

* ↑ «La Generalitat: Agricultura, Desenvolupament Rural, Emergència Climàtica i Transició Ecològica». [Consulta: 26 juliol 2021].
* ↑ La conselleria es torna a desmembrar entre les competències d'agricultura i medi ambient el 1997
* ↑ «[https://dogv.gva.es/datos/2022/10/25/pdf/2022_9877.pdf DECRET 33/2022, de 25 d’octubre, del president de la Generalitat, pel qual es disposa el cessament de la consellera d’Agricultura, Desenvolupament Rural, Emergència Climàtica i Transició Ecològica.]». DOGV, 25-10-2022.

## Vegeu també

* Conselleria d'Infraestructures i Transport de la Generalitat Valenciana
* Conselleria de Territori i Habitatge de la Generalitat Valenciana
* Conselleria de Medi Ambient de la Generalitat Valenciana
* Conselleria de Medi Ambient, Aigua, Urbanisme i Habitatge de la Generalitat Valenciana

## Enllaços externs

* Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana - Lloc web oficial